สวัสดีค่ะ สอบถามค่ะ หนูมีรอยดำตามคอ รักแร้ หรือข้อพับต่างๆ และน้ำหนักตัวขึ้นเยอะมากค่ะ มีถุงน้ำในรังไข่หลายใบหนูอยากทราบว่ามีวิธีรักษาไหมคะ พอดีอยากมีลูกค่ะ
สวัสดีค่ะ ภาวะ PCOS ดังกล่าวมาหรือชื่อเต็มว่า Polycystic Ovary Syndrome นั้นเป็นกลุ่มอาการการมีถุงน้ำหลายใบในรังไข่ เป็นความความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล จะมีถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการของโรคเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักโดยการรักษานั้น เบื้องต้นจะมีการใช้ยาคุมกำเนิดเพื่อปรับระดับฮอร์โมนในร่างกาย และทำให้ประจำเดือนมาสม่ำเสมอ แต่หากต้องการมีบุตร อาจรักษาโดยการใช้ยาอีกกลุ่มที่กระตุ้นการตกไข่ได้ควรติดตามอาการอย่างใกล้ชิดกับสูตินรีแพทย์และใช้ยาภายใต้การดูแลของแพทย์ รวมทั้งปรับพฤติกรรมเช่นลดน้ำหนัก ถ้ามีเบาหวานต้องควบคุมโรคให้ดีร่วมด้วย เป็นต้น